
ДО
ОБЩИНСКИ СЪВЕТ

ЗЛАТОГРАД

ДОКЛАДНА ЗАПИСКА
От Мирослав Митков Янчев – Кмет на Община Златоград

Относно: Предприемане на мерки за защита на гражданите и бизнеса и справяне с икономическите последици, вследствие усложнената епидемиологична обстановка 

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

На основание Решение на Народното събрание от 13.03.2020 г. за обявяване на извънредно положение и Заповед № РД-01-124/13.03.2020 г. на Министъра на здравеопазването във връзка с усложняващата се епидемиологична обстановка, свързана с разпространението на COVID-19 на територията на страната, в Община Златоград се въведоха превантивни мерки срещу разпространението на коронавируса.

С настоящата докладна записка ви предлагам следните мерки за защита на гражданите и бизнеса и справяне с икономическите последици, вследствие усложнената епидемиологична обстановка:
· Отлагане плащането на дължимите месечни наеми за общински жилища до края на календарната 2020 година;

· Освобождаване от заплащане на такса за ползване на пазари, тържища, панаири, тротоари, площади и улични платна, съгласно Приложение № 1 към Наредба № 8 за администрирането на местните такси, търговци и обекти, които са затворени на основание Заповедта на Министъра на здравеопазването на Република България, във връзка с извънредното положение.

· Освобождаване от заплащане на наемни цени от търговци и сдружения с нестопанска цел, осъществяващи дейност в обществена полза - наематели на обекти, собственост на Община Златоград за времето, в което са затворени, на основание Заповедта на Министъра на здравеопазването на Република България във връзка с извънредното положение. 
· Освобождаване от такси за детски ясли, детски градини по чл. 33 от Наредба № 8 за администрирането на местните такси и цени на права и услуги на територията на Община Златоград, родителите или настойниците на децата, посещаващи детски ясли и детски градини на територията на Община Златоград за времето, в което са затворени на основание Заповедта на Министъра на здравеопазването на Република България във връзка с извънредното положение. 
Предвид изложеното, предлагам и следния проект на 

РЕШЕНИЕ:

На основание чл.21, ал.1, т.7 от Закона за местното самоуправление и местната администрация, на основание решение на Народното събрание на Република България за обявяване на извънредно положение върху цялата територия на Република България, прието на 13.03.2020 г. във връзка с разрастващата се пандемия от COVID-19 и издадената Заповед № РД-01-124/13.03.2020 г. на Министъра на здравеопазването на Република България, предлагам Общински съвет Златоград, 

РЕШИ:
1. За периода на извънредното положение, обявено от Народното събрание на 13.03.2020 г.: 

1.1. Освобождава от заплащане на такса за ползване на пазари, тържища, панаири, тротоари, площади и улични платна, съгласно Приложение № 1 към Наредба № 8 за администрирането на местните такси, търговци и обекти, които са затворени на основание Заповедта на Министъра на здравеопазването на Република България, във връзка с извънредното положение.

1.2. Освобождава от заплащане на наемни цени търговци и сдружения с нестопанска цел, осъществяващи дейност в обществена полза - наематели на обекти, собственост на Община Златоград за времето, в което са затворени на основание Заповедта на Министъра на здравеопазването на Република България във връзка с извънредното положение. 

1.3. Освобождава от такса за детски ясли, детски градини по чл. 33 от Наредба № 8 за администрирането на местните такси и цени на права и услуги на територията на Община Златоград родителите или настойниците на децата, посещаващи детски ясли и детски градини на територията на Община Златоград за времето, в което са затворени на основание Заповедта на Министъра на здравеопазването на Република България във връзка с извънредното положение. 

2. Удължава се срока за заплащане на дължимите месечни наемни цени по договорите за наем на общински жилищни имоти до края на 2020 г. 

С уважение,

МИРОСЛАВ ЯНЧЕВ

Кмет на Община Златоград                     
Изготвили:

Олга Домбова

Мл. експерт ОС и ЖН

Минка Башева

Гл. експерт „Образование, здравеопазване и култура”

Съгласували:

Златка Цекова

Директор на дирекция АПО,ОС и З,

той и юрисконсулт

Любомир Ангелов

Директор на дирекция ХУ, Б, О и ООС

Елмира Угорлиева-Пехливанова

Заместник-кмет на Община Златоград

В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

